Qálender Ábdimuratov

Qálender Abdimuratov – 1922-jılı 5-mayda Shımbay rayonınıń Qıpshaq awılında tuwıldı.
1941-jılı Shımbay peduchilishesin pitkerip, sol rayonnıń mekteplerinde muǵallim bolıp isledi. 1942-1943-jılları Ullı watandarlıq urısqa qatnastı. 1943-jıl armiyadan qaytıp kelip, Shımbay rayonında mektep direktorı boldı. 1946-jılı Nókis Muǵallimler institutınıń rus tili hám ádebiyatı fakultetine kirip, onı 1948-jılı pitkerip hám 1948-1950-jılları Shımbay rayonınıń mekteplerinde muǵallim boldı. 1950-1960-jılları Nókiste partiyalıq jumıslarda isledi. 1961-1968-jılları ÓzIA KF N.Dáwqaraev atındaǵı TTAI sózlikler hám terminologiya sektorında úlken ilimiy xızmetker, 1968-75-jılları ÓzKP Qaraqalpaqstan obkomınıń lektorı bolıp isledi. 1975-89-jılları ÓzIA KF N.Dáwqaraev atındaǵı TTAI sózlikler hám terminologiya bóliminiń basqarıwshısı, sońınan úlken ilimiy xızmetker bolıp isledi. 
Ilimpaz 1989-jılı Nókiste qaytıs boldı.
 Ilimiy jolı 
1966-jılı Tashkentte «Qaraqalpaqstan toponimikası» degen temada kandidantlıq dissertaciyasın jaqladı. 1972-jılı oǵan docent ataǵı berildi. 
Q.Ábdimuratov qaraqalpaq til biliminiń jańa tarawı bolǵan – toponimika máseleleri menen shuǵıllandı. 1972-jılı oǵan «Qaraqalpaqstanda xızmet kórsetken mádeniyat xızmetkeri» ataǵı berildi.
 Miynetleri 
 Неге усылай аталған? Нөкис,1965; 
 Топонимика Каракалпакии. АКД. Нукус, 1966; 
 Почему так названо? N., 1970.

 Ádebiyatlar 
 Бекбергенов А., Пахратдинов Қ. Қарақалпақ тилин изертлеўшилер. Биобиблиографиялық очерклер. —Нөкис, «Қарақалпақстан», 2000. 52 бет, ISBN 5-8272-0196-0

Kategoriya:Qaraqalpaq tilshileri
Kategoriya:Ilimpazlar
Kategoriya:1922-jılı tuwılǵanlar
Kategoriya:5-mayda tuwılǵanlar
Kategoriya:Alfavit boyınsha shaxslar
Kategoriya:1989-jılı qaytıs bolǵanlar
Kategoriya:Shımbay rayonında tuwılǵanlar